CELEX: 32013D0016(01)
Language: el
Date: 2013-06-21 00:00:00
Title: 2013/358/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , που τροποποιεί την απόφαση ΕΚΤ/2010/29 σχετικά με την έκδοση τραπεζογραμματίων ευρώ (ΕΚΤ/2013/16)

Σημαντική ανακοίνωση νομικού περιεχομένου

|

2013/358/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , που τροποποιεί την απόφαση ΕΚΤ/2010/29 σχετικά με την έκδοση τραπεζογραμματίων ευρώ (ΕΚΤ/2013/16)  

Επίσημη Εφημερίδα αριθ. L 187 της 06/07/2013 σ. 0013 - 0014

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013που τροποποιεί την απόφαση ΕΚΤ/2010/29 σχετικά με την έκδοση τραπεζογραμματίων ευρώ(ΕΚΤ/2013/16)(2013/358/ΕΕ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,Εκτιμώντας τα ακόλουθα:(1) Ενόψει της προσχώρησης της Κροατίας στην Ευρωπαϊκή Ένωση και της ένταξης της εθνικής κεντρικής τράπεζάς της (ΕθνΚΤ), Hrvatska narodna banka, στο Ευρωπαϊκό Σύστημα Κεντρικών Τραπεζών (ΕΣΚΤ) την 1η Ιουλίου 2013, η απόφαση ΕΚΤ/2013/17 της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [1], προβλέπει τη διεύρυνση της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (εφεξής η "κλείδα κατανομής") και καθορίζει, με ισχύ από την 1η Ιουλίου 2013, τις νέες σταθμίσεις που αποδίδονται σε κάθε ΕθνΚΤ στη διευρυμένη κλείδα κατανομής (εφεξής οι "σταθμίσεις στην κλείδα κατανομής").(2) Το άρθρο 1 στοιχείο δ) της απόφασης ΕΚΤ/2010/29 της 13ης Δεκεμβρίου 2010, σχετικά με την έκδοση τραπεζογραμματίων ευρώ [2], ορίζει την "κλείδα κατανομής τραπεζογραμματίων" και παραπέμπει στο παράρτημα I της εν λόγω απόφασης, το οποίο καθορίζει την εφαρμοζόμενη από την 1η Ιανουαρίου 2011 κλείδα κατανομής τραπεζογραμματίων. Δεδομένου ότι από την 1η Ιουλίου 2013 θα ισχύουν νέες σταθμίσεις στην κλείδα κατανομής, καθίσταται αναγκαία η τροποποίηση της απόφασης ΕΚΤ/2010/29 προκειμένου αυτή να καθορίζει την εφαρμοζόμενη από την 1η Ιουλίου 2013 κλείδα κατανομής τραπεζογραμματίων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τροποποίηση1. Η τελευταία πρόταση του άρθρου 1 στοιχείο δ) της απόφασης ΕΚΤ/2010/29 αντικαθίσταται από το ακόλουθο κείμενο: "Στο παράρτημα I της παρούσας απόφασης καθορίζεται η κλείδα κατανομής τραπεζογραμματίων που εφαρμόζεται από την 1η Ιουλίου 2013.".2. Το παράρτημα I της απόφασης ΕΚΤ/2010/29 αντικαθίσταται από το κείμενο που παρατίθεται στο παράρτημα της παρούσας απόφασης.Άρθρο 2Έναρξη ισχύοςΗ παρούσα απόφαση αρχίζει να ισχύει την 1η Ιουλίου 2013.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] Βλέπε σελίδα 15 της παρούσας Επίσημης Εφημερίδας.[2] ΕΕ L 35 της 9.2.2011, σ. 26.--------------------------------------------------ΠΑΡΑΡΤΗΜΑΚΛΕΙΔΑ ΚΑΤΑΝΟΜΗΣ ΤΡΑΠΕΖΟΓΡΑΜΜΑΤΙΩΝ ΑΠΟ 1ΗΣ ΙΟΥΛΙΟΥ 2013Ευρωπαϊκή Κεντρική Τράπεζα | 8,0000 % |Nationale Bank van België/Banque Nationale de Belgique | 3,1975 % |Deutsche Bundesbank | 24,8130 % |Eesti Pank | 0,2355 % |Banc Ceannais na hÉireann/Central Bank of Ireland | 1,4695 % |Τράπεζα της Ελλάδος | 2,5770 % |Banco de España | 10,916 % |Banque de France | 18,6945 % |Banca d’Italia | 16,4760 % |Κεντρική Τράπεζα της Κύπρου | 0,1765 % |Banque centrale du Luxembourg | 0,2300 % |Bank Ċentrali ta’ Malta/Central Bank of Malta | 0,0840 % |De Nederlandsche Bank | 5,2460 % |Oesterreichische Nationalbank | 2,5620 % |Banco de Portugal | 2,3325 % |Banka Slovenije | 0,4325 % |Národná banka Slovenska | 0,9100 % |Suomen Pankki | 1,6475 % |ΣΥΝΟΛΟ | 100,0000 % |--------------------------------------------------